Miss Universe 1979

Ang **Miss Universe 1979** ay ang ika-28 edisyon ng Miss Universe pageant, na ginanap sa Perth Entertainment Centre, Perth, Australya noong Hulyo 20, 1979. Ito ang kauna-unahang edisyon na ginanap sa Oseaniya.

Pagkatapos ng kompetisyon, kinoronahan ni Margaret Gardiner ng Timog Aprika si Maritza Sayalero ng Beneswela bilang Miss Universe 1979. Ito ang kauna-unahang tagumpay ng Beneswela sa kasaysayan ng kompetisyon. Nagtapos bilang first runner-up si Gina Swainson ng Bermuda, habang nagtapos bilang second runner-up si Carolyn Ann Seaward ng Inglatera.

Mga kandidata mula sa 75 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikalabintatlong pagkakataon, samantalang si Helen O'Connell ang nagbigay ng komentaryo sa buong kompetisyon. Nagtanghal si Donny Osmond sa edisyong ito.

## Kasaysayan 
thumb|Perth Entertainment Centre, ang lokasyon ng Miss Universe 1979|250x250px

### Lokasyon at petsa ng kompetisyon 
Noong Setyembre 21, 1976, inanunsyo ng dating Primier ng Kanlurang Australya na si Sir Charles Court na ang Miss Universe pageant ay gaganapin sa Perth Entertainment Centre, Perth sa taong 1979. Ang Miss Universe pageant sa Perth ay isa sa mga aktibidades upang gunitain ang ika-150 anibersayo ng Kanlurang Australya sa 1979.

Noong Hulyo 11, 1979, bumaba mula sa ligiran ng daigdig ang Skylab, ang pinakaunang orbital laboratory na minamandohan ng tao, papunta sa Karagatang Indiyo. Karamihan sa mga parte ng satelayt ay bumagsak sa Karagatang Indiyo, subalit maraming parte ng Skylab ang nahagis palayo at nakaabot sa Kanlurang Australya, kung saan isinasagawa noong panahong iyon ang Miss Universe pageant. Isa sa mga tipak ng satelayt ay nahanap sa Esperance, 500 milya mula sa Perth, at ang tipak na ito ay dinala sa Perth upang gawing senaryo para sa Miss Universe pageant.

### Pagpili ng mga kalahok 
Ang mga kalahok mula sa pitumpu't-limang bansa at teritoryo ay napili upang lumahok sa kompetisyon.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Bophuthatswana, Pidyi, at Transkei, at bumalik ang mga bansang Antigua, Kapuluang Birheng Britaniko, Mawrisyo, Portugal, at San Cristobal. Huling sumali noong 1974 ang Portugal, at noong 1977 ang Antigua, Kapuluang Birheng Britaniko, Mawrisyo, at San Cristobal. 

Hindi sumali ang mga bansang Bagong Hebrides, Bonaire, Curaçao, Libano, Lesoto, Moroko, Nikaragwa, at Samoang Amerikano sa edisyong ito. Hindi sumali si Patricia Pineda Chamorro ng Nikaragwa dahil sa mga personal na kadahilanan. Iniulat na nakatanggap diumano ang kaniyang pamilya ng mga banta sa kanilang buhay dahil sa pagsali ni Chamorro sa Miss Universe. Hindi sumali ang Bagong Hebrides, Bonaire, Curaçao, Libano, Lesoto, Moroko, at Samoang Amerikano matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

### Mga insidente sa panahon ng kompetisyon 
Ilang segundo matapos makoronahan si Sayalero bilang Miss Universe, bumagsak ang likod ng entablado dahil sa pagdagsa ng mga mamamahayag at litratistang sumugod sa entablado upang makuhanan ng panayam o litrato si Sayalero. Dalawampu't-limang tao, kabilang ang sampu sa mga kandidata, ang bumagsak ng 2 metro mula sa catwalk. Sinugod sa Royal Perth Hospital sina Dian Borg Bartolo ng Malta at Fusin Dermitan ng Turkiya na may *minor leg injury* upang suriin. Hindi nadamay sa kaguluhan si Sayalero habang ito ay nakaupo sa kanyang trono.

## Mga resulta 
### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 1971, 12 mga *semifinalist* ang napili sa pamamagitan ng paunang kompetisyon at ang mga *closed-door interview*. Kumalahok sa *swimsuit competition* at *evening gown competition* ang 12 mga *semfinalist,* at kalaunan ay napili ang limang pinalista na sumabak sa *final interview.*

### Komite sa pagpili 
* Apasra Hongsakula – Miss Universe 1965 mula sa Taylandiya 
* Yves Cornassiere – Pintor na Pranses

## Mga kandidata 
75 kandidata ang lumahok para sa titulo.

## Mga tala 

## Mga sanggunian 

## Panlabas na kawing 
*